
 RAPORT DE SPECIALITATE A PROIECTULUI DE HOTĂRÂRE
privind aprobarea desfășurării activității casieriei Aquatim SA, în spațiul cu altă destinație, SAD2 situat în Timișoara, str. Oituz nr. 1, la valoarea chiriei stabilită prin raportul de evaluare înregistrat cu nr. SC2022-032143/21.12.2022 , pe o perioadă de 3 ani



                Având în vedere adresa nr. CT2022-001518/17.03.2022, înregistrată la Primăria Municipiului Timişoara de către AQUATIM SA, prin care ne înaintează documentația tehnică de subapartamentare spațiului- parter al imobilului înscris în CF nr. 409363-C1-U9, Timișoara strada Oituz nr. 1, s-a promovat Hotărârea de Consiliu Local nr. 399//02.08.2022, privind aprobarea operațiunii de subapartamentare a spațiului- parter a imobilului înscris în CF nr. 409363-C1-U9, Timișoara strada Oituz nr. 1. 
	Având în vedere adresa înregistrată cu nr. CT2022-006700/26.10.2022, Societatea Aquatim SA a înaintat releveele, CF-urile în care s-a operat HCLMT nr. 399/02.08.2022 pentru SAD-urile existente la parterul imobilului situat în Timișoara, str. Oituz nr. 1.
	Aşa cum rezultă din extrasul Procesului verbal al şedintei din 26.10.2022 a Comisiei de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată  prin HCLMT nr. 12/26.06.2012 şi modificată prin HCLMT nr. 49/22.02.2022, comisia a aprobat  continuarea desfășurării activității casieriei Aquatim SA pe o perioadă de 3 ani, pentru spațiul cu altă destinație, SAD2 situat în Timișoara, str. Oituz nr. 1, cu Societatea Aquatim SA, cu destinația de casierie și elaborarea proiectului de HCL după efectuarea unui raport de evaluare privind stabilirea tarifului de închiriere, întocmit de către societatea cu care Primăria Municipiului Timișoara are încheiat un acord cadru.    
              Spațiul SAD2 este în suprafață totală de 101,1  m.p, fiind situat la parterul   imobilului, cu intrare din stradă, înscris în Cartea Funciară nr. 409363-C1-U16 Timișoara, nr. top 409363-C1-U16, este în proprietatea Statului Român prin ICRAL Tmișoara, cu destinația de casierie.
Imobilul situat în Timişoara, str. Oituz nr. 1,  este în evidența patrimonială a municipiului Timișoara, având  numărul de  inventar 101253, respectiv valoarea de inventar 256.080,00 lei.
Raportul de evaluare a fost înaintat prin adresa înregistrată cu nr. SC2022-032143/21.12.2022, tariful de închiriere este 41,67 lei/mp/lună.  
	Având în vedere contractul nr. 932/19.01.2010 privind delegarea gestiunii serviciilor publice de alimentare cu apă și canal, conform art. 7, pc. 2, alin. 3 ” Construcțiile publice folosite ca ateliere, laboratoare, birouri, depozite sau locuințe de serviciu, care fac parte din Serviciile delegate sau sunt construite pe domeniul public afectat, Serviciilor delegate, dacă este cazul, sunt de asemenea puse la dispoziția Operatorului”   
            Conform CF-ului nr. 409363-C1-U9 – dreptul de proprietate asupra imobilului aparține Statului Român  prin ICRAL Timișoara și nu poate fi inclus în contractul de delegare antemenționat, întrucât nu este proprietatea municipiului Timișoara, față de acest aspect propunem continuarea activității casieriei Aquatim SA, în spațiul cu altă destinație decât aceea de locuință SAD2, situat în Timișoara, str. Oituz nr. 1 la valoarea chiriei stabilită prin Raport de evaluare înregistrat cu nr. SC2022-032143/21.12.2022.
 	 Potrivit art. 3 din Legea nr. 51/2006 alin. (1) ” Serviciile de utilităţi publice sunt în responsabilitatea   autorităţilor  administraţiei   publice   locale  sau,  după  caz,  a asociaţiilor de dezvoltare 







intercomunitară  având ca scop serviciile  de  utilităţi publice,  conform  mandatelor  acordate  acestora  prin hotărâri ale autorităţilor deliberative ale unităţilor administrativ-teritoriale membre. Serviciile de utilităţi publice se organizează şi se gestionează cu respectarea prevederilor legale, potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă”, alin. (2) ”În organizarea, funcţionarea şi dezvoltarea serviciilor de utilităţi publice interesul general al colectivităţilor locale este prioritar. Prevederile prezentei legi vizează satisfacerea cât mai completă a cerinţelor utilizatorilor, protejarea intereselor acestora, întărirea coeziunii economico-sociale la nivelul  colectivităţilor locale, precum şi dezvoltarea durabilă a unităţilor administrativ-teritoriale”.
 	Având în vedere prevederile art. 5 alin. 1 din OUG 119/1999 ” Persoanele care gestionează fonduri publice sau patrimoniul public au obligaţia să realizeze o bună gestiune financiară prin asigurarea legalităţii, regularităţii, economicităţii, eficacităţii şi eficienţei în utilizarea fondurilor publice şi în administrarea patrimoniului public”.
	Față de aceste prevederi apreciem că, Proiectul de hotărâre privind aprobarea desfășurării activității casieriei Aquatim SA,  în  spațiul  cu  altă destinație, SAD2 situat în Timișoara, str. Oituz
nr. 1, la valoarea chiriei stabilită prin raportul de evaluare înregistrat cu nr. SC2022-032143/21.12.2022  pe o perioadă de 3 ani, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

